мерки в настоящия регламент следва да отразяват последните достижения в областта на авиационната безопасност, включително най-добрите практики и научно-техническия напредък в областта на метеорологичното обслужване. Поради това настоящият регламент следва да се основава на приложимите стандарти и препоръчителни практики на ИКАО, по-конкретно приложение 3 към Конвенцията за международно гражданско въздухоплаване, подписана на 7 декември 1944 г. в Чикаго (Чикагска конвенция) относно „Метеорологично обслужване на международното въздухоплаване“, като същевременно се използва опитът на Съюза и по света в предоставянето на метеорологично обслужване и се гарантира пропорционалност съобразно големината, вида и сложността на доставчика на метеорологично обслужване.
 (14)
 Следва да се установят общи изисквания за сертифициране и надзор на доставчиците на услуги за данни, за да се гарантира, че доставчиците на аеронавигационни данни за използване на въздухоплавателни средства обработват данните по подходящ начин, който отговаря на изискванията на крайните ползватели на въздушното пространство и дава възможност за безопасно изпълнение на операциите с навигация, основаваща се на летателните характеристики.
 (15)
 Следва да се предостави достатъчно време на въздухоплавателния сектор и компетентните органи на държавите членки, за да се адаптират към новата регулаторна рамка, установена с настоящия регламент, и за подмяна на сертификатите, издадени преди той да стане приложим.
 (16)
 Независимо от това, с оглед осигуряване на съгласуваност с Регламент (ЕС) No 965/2012, съответните разпоредби на настоящия регламент следва да се прилагат от по-ранна дата по отношение на доставчиците на услуги за данни. Освен това на посочените доставчици на услуги следва да се позволи да кандидатстват на доброволен принцип за получаване на съответните сертификати незабавно след влизането в сила на настоящия регламент, така че да им се даде възможност, като на предприятия, които не са предмет на Регламент за изпълнение (ЕС) No 1035/2011, но подлежат на практиката на издаване на доброволни писма за потвърждение от Агенцията, да се ползват от ранно прилагане на настоящия регламент в това отношение и от взаимното признаване на тези сертификати. Такова ранно прилагане на настоящия регламент по отношение на доставчиците на услуги за данни също така освобождава операторите на въздухоплавателни средства от техните задължения за надзор при договаряне на услугите от тези доставчици, щом като доставчикът е сертифициран за аеронавигационни бази данни. Когато доставчик на услуги се възползва от тази възможност, той следва да бъде обвързан с приложимите изисквания по настоящия регламент за целите на получаването на сертификат, като впоследствие продължава да бъде обвързан със същите изисквания. С оглед на тази възможност за доставчиците на услуги за данни, съответните разпоредби на настоящия регламент, засягащи компетентния орган във връзка с посочените доставчици, който в случая е единствено Агенцията, също следва да се прилагат от датата на влизане в сила на настоящия регламент.
 (17)
 Разпоредбите, съдържащи се в Регламент за изпълнение (ЕС) No 923/2012 на Комисията (11), следва да бъдат допълнени с аспекти, свързани с предоставянето на обслужване на въздушното движение, за да се осигури съгласуваност на предоставянето на услуги с действията на и изискванията съгласно посочения регламент за пилотите и персонала за обслужване на въздушното движение.
 (18)
 Приемливостта от гледна точка на безопасността на всякаква промяна, предложена от доставчик на